Letzigrund

S Stadion Letzigrund isch es Zürcher Fuessball- und Liechtatletikstadion. Es isch s Heimstadion vom FC Zürich, Grasshopper-Club Zürich und em LC Zürich. Es isch de Uustragigsort vo Weltklasse Zürich, eim vo de wältwiit wichtigschte Liechtatletik-Meetings im Rahme vo de Diamond League. Es wird au regelmässig für grossi Open-Air-Konzert gnutzt. S erschte Letzigrund-Stadion isch vo Mitgliider vom FC Züri bout worde, isch 1925 eröffnet und 2006 abgrisse worde. De Neubou, wo am 30. Auguscht 2007 eröffnet worde isch, isch während de Fussball-Europameisterschaft 2008 Uustragigsort vo drüü Gruppenspiil gsii. Zuesätzlich isch das Stadion als Spiilort für d Fuessball-Europameisterschaft vo de Fraue 2025 vorgsee. Weblink Website vom Stadion Letzigrund Fuessnote